b'\n_START_ARTICLE_\nDolgorepka\n_START_SECTION_\nRaz\xc5\xa1irjenost\n_START_PARAGRAPH_\nVelika populacija, ki jo samo v Evropi ocenjujejo na 10-24 milijonov osebkov, je raz\xc5\xa1irjena po celotni Evropi in velikem delu Azije vse do Japonske. Ob\xc4\x8dasno jih opazijo \xc5\xa1e v severni Afriki (Maroko, Tunizija). Zaradi velikega obmo\xc4\x8dja raz\xc5\xa1irjenosti in mo\xc4\x8dne populacije ni ogro\xc5\xbeena, \xc4\x8deprav prihaja ob\xc4\x8dasno do opaznih nihanj \xc5\xa1tevil\xc4\x8dnosti._NEWLINE_Tako pozimi kot poleti je v Sloveniji splo\xc5\xa1no raz\xc5\xa1irjena zaradi obse\xc5\xbenih me\xc5\xa1anih in listnatih gozdov, kjer se najraje zadr\xc5\xbeuje. Pogosta je tudi v kulturni krajini, parkih in vrtovih, \xc5\xa1e posebej pozimi.'